Демалыс күндері шектеу шаралары күшейтіледі
"Демалыс күндері шектеу шаралары күшейтіледі" | "https://abai.kz/post/114840"
TITLE: Демалыс күндері шектеу шаралары күшейтіледі
URL: https://abai.kz/post/114840
META: "Демалыс күндері шектеу шаралары күшейтіледі" | "https://abai.kz/post/114840"
DATE: 18.06.2020
AUTHOR(s): Abai.kz
TOTAL WORDS: 249
TEXT: Премьер-министр Асқар Маминнің төрағалығымен ел аумағында коронавирус инфекциясының таралуына жол бермеу жөніндегі ведомствоаралық комиссияның (ВАК) селекторлық отырысы өтті. Президент Қасым-Жомарт Тоқаевтың тапсырмасына сәйкес, елімездегі эпидемиологиялық жағдайды тұрақтандыру бойынша қосымша шаралар қаралды. Қазақстанда коронавирус инфекциясына байланысты эпидемиологиялық жағдайға байланысты ведомствоаралық комиссия 2020 жылдың 20-21 маусым күндері, яғни демалыс күндері қосымша шектеу шараларын енгізеді. Қазақстан аумағында коронавирустың таралуына жол бермеу жөніндегі ведомствоаралық комиссия мынадай шешімге келді: 1) Нұр-Сұлтан, Алматы, Қарағанды, Шымкент, Павлодар және Екібастұз қалалары бойынша; - ойын-сауық орталықтарының, сауда үйлерінің, азық-түліктік және азық-түліктік емес базарлардың қызметі тоқтатылсын; - қоғамдық тамақтану орындарының қызметіне тек ашық алаңда әлеуметтік қашықты сақтаған жағдайда ғана рұқсат беріледі; - қоғамдық көліктің қызметіне шектеу қою; - қоғамдық орындардың жұмысын тоқтату: саябақтар, жағайжайлар, аквапарктер. - фитнес-орталықтардың қызметін тоқтату; - 65 жастан асқан адамдарға көшеге шығуға шектеу қою. 2) Халық саны 50 мыңнан асатын елді мекендерде: - қоғамдық орындардың: саябақтардың, скверлердің, жағалаулардың, аквапарктердің жұмыс істеуін тоқтата тұру; - 65 жастан асқан адамдардың көшеге шығуын шектеу. 3) өңірлердің бас санитардәрігерлерінің қаулыларына сәйкес Нұр-сұлтан, Алматы, Қарағанды, Шымкент, Павлодар және Екібастұз қалаларына аумақтық жақын орналасқан туристік аймақтарға кіруді жабу, ал көрсетілген аймақтардағы адамдарға әлеуметтік қашықты сақтау. Үкімет басшысы өңірлердің әкімдіктеріне қысқа мерзімде мәселені шешуді тапсырды: - медициналық ұйымдар базасында қосымша зертханалар ашу арқылы халық арасында ПТР-тестілеуді қамтуды кеңейту; - ауруханалардағы жұқпалы және провизорлық орындардың санын арттыру; - жедел медициналық жәрдем станцияларымен шұғыл және шұғыл шақыруларға уақтылы қызмет көрсетуді қамтамасыз ету; - үйде отырған пациенттерге амбулаториялық-емханалық көмек деңгейінде сапалы динамикалық бақылауды (қашықтан, ұтқыр бригадалар) жүзеге асыру; - халықпен белсенді ақпараттық-түсіндіру жұмыстарын жүргізу. Abai.kz
